पुलिस ने कहा- नहर के रास्ते भागना चाहते थे, ऑपरेशन के लिए स्पेशल टीम तैयार
Former Pakistan Prime Minister Imran Khan Corruption Case. Follow Al Qadir Trust Scam Latest News, Reports and Updates On Dainik Bhaskar (दैनिक भास्कर)
पाकिस्तान के पूर्व प्रधानमंत्री इमरान खान के घर सिक्योरिटी फोर्सेज रेड कर सकती हैं। पंजाब प्रांत की केयरटेकर गवर्नमेंट के मुताबिक- खान के जमान पार्क वाले घर में 40 आतंकी छिपे हैं। इन्हें सिक्योरिटी फोर्सेज के हवाले करने का अल्टीमेटम गुरुवार दोपहर 2 बजे खत्म हो गया था।
इस बीच, एक पुलिस अफसर ने मीडिया से कहा- हमारी टीम ने 8 लोगों को गिरफ्तार किया है। ये लोग जमान पार्क से भागने की कोशिश कर रहे थे। इनसे पूछताछ जारी है।
भागने के लिए नहर का सहारा
इस अफसर ने कहा- जमान पार्क के करीब एक पुल है। इसके नीचे नहर है। पुलिस ने पुल पर पहले ही चेकपॉइंट लगा रखा था। लिहाजा, कुछ लोग नहर के रास्ते भागने की कोशिश कर रहे थे। 8 लोगों को गिरफ्तार कर लिया गया है। उनसे पूछताछ की जा रही है। कुछ लोग और ऐसा ही करने की कोशिश कर रहे हैं, लेकिन वो हमारी टीम को देखकर वापस जमान पार्क चले जाते हैं। हमारे पास पुख्ता जानकारी है कि जमान पार्क में कई लोगों को छिपाया गया है। जैसे ही ऑर्डर मिलेगा, सिक्योरिटी फोर्सेज ऑपरेशन शुरू कर देंगी।
प्रेसिडेंट अल्वी बोले- पुलिस का एक्शन गलत
इमरान के करीबी दोस्त और पाकिस्तान के राष्ट्रपति आरिफ अल्वी ने पहली बार 9 और 10 मई को हुई हिंसा पर रिएक्शन दिया। ‘जियो न्यूज’ को दिए इंटरव्यू ने अल्वी ने कहा- इमरान को 9 मई को हुई हिंसा की निंदा करना चाहिए। हालांकि, पुलिस भी गलत कार्रवाई कर रही है। तमाम पार्टियों को एकजुट होकर मुल्क की मुश्किलों का हल निकालना होगा। ये आरोप गलत है कि मैं किसी मामले में दखलंदाजी करता हूं।
होम मिनिस्टर बोले- हमारे पास सबूत
पाकिस्तान के होम मिनिस्टर राणा सनाउल्लाह ने जियो न्यूज से कहा- हमारे पास तमाम टेक्निकल एविडेंस हैं। 8 मई को खैबर पख्तूनख्वा से करीब 88 लोग जमान पार्क लाए गए थे। इन्हीं लोगों ने 9 मई को जिन्ना हाउस, आर्मी हेडक्वॉर्टर और ISI हेडक्वॉर्टर पर हमले किए थे। इन लोगों की शिनाख्त के बाद मोबाइल फोन ट्रेस किए गए। लोकेशन जमान पार्क में मिली। या तो खान खुद इन्हें सौंप दें, या सिक्योरिटी फोर्सेज अपना काम करेंगीं।
राणा ने आगे कहा- ये 40 लोग वही हैं, जिन्हें जब इमरान प्रधानमंत्री थे तो उन्होंने रिहा किया था। इनका ताल्लुक तालिबान से है। खान अब इन्हें सिक्योरिटी फोर्सेज के खिलाफ इस्तेमाल कर रहे हैं।
इमरान के करीबी ने पार्टी छोड़ी
इमरान की पार्टी पाकिस्तान तहरीक-ए-इंसाफ (PTI) के सीनियर लीडर, पूर्व कैबिनेट मिनिस्टर और खान के स्पेशल एडवाइजर मलिक अमीन असलम ने पार्टी छोड़ दी है। असलम ने प्रेस कॉन्फ्रेंस में कहा- मुल्क को तोड़ने वाले एजेंडे के साथ चलना नामुमकिन है। मलिक PTI वर्किंग कमेटी के चेयरमैन थे। अब तक कुल 6 सीनियर लीडर PTI छोड़ चुके हैं।
NAB के सामने पेश नहीं हो रहे इमरान-बुशरा
लाहौर वाले घर को सिक्योरिटी फोर्सेज ने घेरा
फौज ने कहा- माकूल जवाब देंगे
मंगलवार को फौज के कोर कमांडर्स और फिर नेशनल सिक्योरिटी काउंसिल की मीटिंग हुई थी। हिंसा और अपने अफसरों के घर हमले पर फौज ने कहा- हमले साजिश के तहत हुए। फौज को गद्दार बताया जा रहा है। हमने गुनहगारों की पहचान कर ली है। अब उन्हें माकूल जवाब दिया जाएगा। ये जरूरी है, क्योंकि कुछ लोग सिविल वॉर चाहते हैं। इस्लामाबाद में रेड अलर्ट है।
क्या है अल-कादिर ट्रस्ट केस
ये खबरें भी पढ़ें...
सिविल वॉर की तरफ बढ़ता पाकिस्तान VIDEO:सबसे बड़ा राज्य पंजाब फौज के हवाले, हर शहर में हिंसा-आगजनी, एक हजार PTI वर्कर्स गिरफ्तार
पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार किया गया था। अल-कादिर ट्रस्ट स्कैम केस में पाकिस्तानी रेंजर्स ने NAB (नेशनल अकाउंटेबिलिटी ब्यूरो) के आदेश पर ये गिरफ्तारी की। पाकिस्तान के अखबार ‘द डॉन’ के मुताबिक अल कादिर ट्रस्ट घोटाला करीब 60 अरब पाकिस्तानी रुपए का है और इसका फायदा इमरान, पत्नी बुशरा बीबी और बुशरा की दोस्त फराह गोगी ने उठाया। पढ़ें पूरी खबर...